Αδέκαροι ερωτευμένοι

Οι ***Αδέκαροι ερωτευμένοι*** είναι ασπρόμαυρη ελληνική κωμική ταινία παραγωγής του 1958 σε σκηνοθεσία Τζανή Αλιφέρη και σενάριο του Ναπολέοντα Ελευθερίου. Πρωταγωνιστούν οι Κούλης Στολίγκας, Νίκος Ρίζος, Γιάννης Γκιωνάκης, Σπεράντζα Βρανά και Μάρθα Καραγιάννη, ενώ αφηγητής είναι ο Σταύρος Ξενίδης.

## Πλοκή
Ένας θυρωρός, ο Μισέλ (Κούλης Στολίγκας), ένας ανθοπώλης, ο Γρηγόρης (Γιάννης Γκιωνάκης), κι ένας ταξιτζής, ο Αριστοτέλης (Νίκος Ρίζος), απολύονται ταυτόχρονα και αρχίζουν να ψάχνουν πάλι για μια νέα δουλειά.**' Και οι τρεις τους θα συναντηθούν σε ένα γραφείο που αναζητά να προσλάβει έναν θυρωρό. Την ίδια στιγμή οι σπιτονοικοκυρές και των τριών θα τους κάνουν έξωση από τα δωμάτιά τους επειδή και οι τρεις οφείλουν απλήρωτα [[Μίσθωση|ενοίκια]] πολλών μηνών. Απογοητευμένοι οι τρεις φίλοι πηγαίνουν σε μια κοντινή παραλία με σκοπό να βάλουν τέρμα στη ζωή τους, αλλά καθώς διαπιστώνουν ότι το νερό είναι πολύ κρύο αλλάζουν γνώμη και φεύγουν. Επιστρέφοντας πίσω στην πόλη κάθονται σε ένα [[παγκάκι]], όπου είναι και ένας ρακοσυλλέκτης, ο οποίος μέσα στα πολλά πράγματα που έχει βρει είναι και ένα [[Επιστολή|γράμμα]] ένας βαθύπλουτου [[Ελληνοαμερικανοί|Ελληνοαμερικανού]] επιχειρηματία, του Τόμας Χατζηκούμαρ ([[Ράλλης Αγγελίδης]]), ο οποίος έρχεται στην [[Ελλάδα]] προκειμένου να συναντήσει τον ανιψιό του τον Μικέ, τον οποίο έχει να δει από πολύ μικρή ηλικία. 

Ο Μισέλ διαβάζοντας το γράμμα, αποφασίζει μαζί με τον Αριστοτέλη να παρουσιάσουν ως ανιψιό του Τόμας Χατζηκούμαρ τον Γρηγόρη, ο οποίος θα υποδυθεί τον Μικέ για όσο χρονικό διάστημα μείνει ο Ελληνοαμερικανός θείος στην Ελλάδα, με σκοπό να του αποσπάσουν όσα πιο πολλά [[Δολάριο ΗΠΑ|δολάρια]] μπορούν. Γι' αυτό τον λόγο θα επιστρατεύσουν στην κομπίνα τους την όμορφη Λουλού ([[Σπεράντζα Βρανά]]), η οποία θα κληθεί να φιλοξενήσει στην βίλα της τον Τόμας Χατζηκούμαρ. Εν τω μεταξύ ο πραγματικός ανιψιός του Χατζηκούμαρ, ο Μικές ([[Γιάννης Φέρμης]]), ο οποίος μαθαίνοντας ότι ο θείος του έχει έρθει στην [[Ελλάδα|Ελλαδα]], θα πάει στο ξενοδοχείο που ήταν να διαμείνει ο θείος του και θα αρχίσει να τον αναζητά.

==Διανομή ρόλων==

*[[Κούλης Στολίγκας]] ως Μισέλ
*[[Νίκος Ρίζος]] ως Αριστοτέλης
*[[Γιάννης Γκιωνάκης]] ως Γρηγόρης, ή «Μικές» 
*[[Σπεράντζα Βρανά]] ως Λουλού
*[[Ράλλης Αγγελίδης]] ως Τόμας Χατζηκούμαρ 
*[[Γιάννης Φέρμης]] ως Μικές Χατζηκουμαριανός
*[[Λυδία Στεφανίδου]] ως Μαίρη
*[[Μάρθα Καραγιάννη]] ως Σοφία
*[[Στέλλα Στρατηγού]] ως υπηρέτρια
*[[Δημήτρης Βουδούρης]] ως πιανίστας
*[[Γιάννης Σπαρίδης]] ως βιολιστής
*[[Σταύρος Ξενίδης]] ως αφηγητής

**Συμμετέχουν''' 
*Ντίνος Μαγκρέλ 
*Παύλος Καταπόδης 
*Πάρις Πάππης 
*Σύλβιος Λαχανάς 
*Παύλος Ραφελέτος 
*Ασπασία Αναγνωστοπούλου
 
## Κυκλοφορία
Η ταινία έκανε πρεμιέρα στις 24 Φεβρουαρίου 1958 στις κινηματογραφικές αίθουσες Ριβόλι και Μόντιαλ στην Αθήνα, ενώ ταυτόχρονα ξεκίνησε και η προβολή της στο Αλκαζάρ της Θεσσαλονίκης. Προβλήθηκε τη σεζόν 1957-1958 κόβοντας 5.994 εισιτήρια, καταλαμβάνοντας την 27η θέση ανάμεσα σε 31 ταινίες της περιόδου αυτής.

## Παραπομπές

## Εξωτερικοί σύνδεσμοι
* Οι 
* Οι 

Κατηγορία:Ελληνικές ταινίες της δεκαετίας 1950
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες σε σκηνοθεσία Τζανή Αλιφέρη
Κατηγορία:Ταινίες σε σενάριο Ναπολέοντα Ελευθερίου
Κατηγορία:Ταινίες με μουσική σύνθεση Λυκούργου Μαρκέα
Κατηγορία:Ταινίες παραγωγής Τζαλ Φιλμ
Κατηγορία:Ταινίες γυρισμένες στην Αθήνα
Κατηγορία:Ταινίες γυρισμένες στην Ελλάδα
Κατηγορία:Ταινίες του 1958